Diari Oficial de la Generalitat Valenciana


Sumari del DOGV 9906, del 01-08-2024 (2024/7063)

RESOLUCIÓ de 8 de juliol de 2024, del vicerector d'Ordenació Acadèmica i Professorat, per la qual es convoquen a concurs d'accés places del cos de catedràtics i catedràtiques d'universitat pel sistema de promoció interna.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9906

Data del DOGV
:   01-08-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7063

CVE
:   MJUN-S-0248-7725

Data del document
:   08-07-2024

Organisme emissor
:   Universitat Jaume I de Castelló

Tipus de document
:   Resolució

Vista Resolució de 25 d'abril de 2022, del Rectorat de la Universitat Jaume I de Castelló, per la qual es fa pública l'oferta d'ocupació pública del personal docent i investigador de la Universitat Jaume I per a l'any 2022, relativa a places dels cossos docents universitaris i de professorat contractat doctor, publicada en el *Diari Oficial de la Generalitat Valenciana*  el 28 d'abril del 2022.

Vist el que disposa l'article 71 de la Llei orgànica 2/2023, de 22 de març, del sistema universitari (LOSU); el Reial decret 678/2023, de 18 de juliol, pel qual es regula l'acreditació estatal per a l'accés als cossos docents universitaris el Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló (EUJI), la instrucció 1/2024 del vicerector d'Ordenació Acadèmica i Professorat per a regular la constitució de les comissions de selecció de places de personal docent i investigador de la Universitat Jaume I (aprovada pel Consell de Direcció el 5 de juny de 2024) i el Reglament per al desenvolupament dels concursos d'accés a cossos de funcionariat docent universitari i dels concursos de selecció de professorat contractat doctor de la Universitat Jaume I (RCAUJI).

D' acord amb les competències que li atribueix la LOSU, i les previstes a l' article 71 dels Estatuts de la Universitat Jaume I.

RESOLC

*Primer*

Convocar a concurs d' accés pel sistema de promoció interna per a l' accés al cos de catedràtics i catedràtiques d'universitat de les places que es detallen a l'annex II d' aquesta resolució, dotades a l' estat de despeses del pressupost de la Universitat Jaume I.

*Segon*

Aprovar les bases que regeixen aquesta convocatòria i que figuren a l' annex I.

*Tercer*

Publicar les bases de la convocatòria en el Tauler d'Anuncis Oficial de la Universitat Jaume I (TAO-UJI), en el *Diari Oficial de la Generalitat Valenciana*  (DOGV) i en el *Boletín Oficial del Estado*  (BOE).

La publicació del BOE es prendrà com a referència a efectes del còmput de terminis per a la presentació de sol·licituds de participació. La resta d'actes administratius derivats d'aquesta convocatòria es publicaran únicament en el TAO-UJI.

*Quart*

Informar que contra aquesta resolució, que posa fi a la via administrativa, i de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu recurs de reposició davant el mateix òrgan que va dictar l'acte contra el qual es recorre en el termini d'un mes a comptar des de l'endemà de la publicació, o bé directament interposar recurs contenciós administratiu davant el Jutjat Contenciós Administratiu de Castelló de la Plana, dins del termini de dos mesos a comptar des que s'haja d'entendre esgotada la via administrativa. Tot això sense perjudici de qualsevol altre recurs o acció que es considere procedent.

ANNEX I

*Bases de la convocatòria*

*Primera. Normes generals*

Aquest concurs es regeix pel que disposa la LOSU, el Reial decret 678/2023, de 18 de juliol, pel qual es regula l'acreditació estatal per a l'accés als cossos docents universitaris i el règim dels concursos d'accés a places d'aquests cossos; el Reial decret legislatiu 5/2015, de 30 d'octubre, pel qual s' aprova el text refós de la Llei de l' Estatut Bàsic de l' Empleat Públic i altra legislació que li siga aplicable; la Llei 39/2015, d'1 d'octubre, del procediment administratiu comú de les administracions públiques (LPAC); el Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló (EUJI); ), la instrucció 1/2024 del vicerector d'Ordenació Acadèmica i Professorat per a regular la constitució de les comissions de selecció de places de personal docent i investigador de la Universitat Jaume I, el Reglament per al desenvolupament dels concursos d'accés a cossos de funcionariat docent universitari i dels concursos de selecció de professorat contractat doctor de la Universitat Jaume I ; el que es disposa en aquestes bases i altres normes de caràcter general que resulten d' aplicació.

*Segona. Requisits*

2.1. Requisits de caràcter general

Les persones sol·licitants hauran de reunir els requisits generals següents:

*a)*  Tenir la nacionalitat espanyola o ser d' un estat membre de la Unió Europea o nacional d' aquells estats als quals, en virtut de tractats internacionals signats per la Unió Europea i ratificats per Espanya, siga aplicable la lliure circulació de treballadors i treballadores.

També hi poden participar el o la cònjuge dels espanyols o espanyoles i de les persones nacionals d' altres estats membres de la Unió Europea, sempre que no estiguen separats de dret. Així mateix, amb les mateixes condicions, hi poden participar els i les descendents menors de vint-i-un anys o majors d' edat que siguen dependents. També hi poden participar les persones aspirants de nacionalitat estrangera no comunitària quan, en l' estat de la seva nacionalitat, als espanyols i espanyoles se'ls reconega aptitud legal per ocupar en la docència universitària posicions anàlogues a les del funcionariat dels cossos docents universitaris espanyols; a aquest efecte, el Consell d' Universitats obtindrà informe dels ministeris d' Afers Exteriors i d' Administracions Públiques.

*b*) Tenir complerts els setze anys i no haver arribat a l' edat de jubilació.

*c*) Posseir la capacitat funcional per a l' acompliment de les tasques.

*d*) No haver estat separat o separada, mitjançant expedient disciplinari, del servei de qualsevol de les administracions públiques, ni trobar-se inhabilitat o inhabilitada per a l' acompliment de les funcions públiques per sentència judicial ferma. En el cas de les persones aspirants que no posseeixen la nacionalitat espanyola, el compliment d' aquest requisit comporta no trobar-se sotmeses a sanció disciplinària o condemna penal que impedisca en el seu estat l'accés a la funció pública.

2.2. Requisits específics

Les persones sol·licitants han de reunir els requisits específics següents:

*a)*  Poden presentar-se als concursos d'accés les persones que han estat acreditades per al cos docent de catedràtics i catedràtiques d'universitat d'acord amb el que s'estableix a l'article 69 de la LOSU i al Reial decret 678/2023 de 18 de juliol.

*b*) Ser personal funcionari de carrera del cos de professorat titular d' universitat o de l'escala d' investigadores i investigadors científics dels organismes públics de recerca que hagen prestat, com a mínim, dos anys de serveis efectius amb aquesta condició.

*c)*  Estar en possessió dels requisits específics de llengua que apareixen, si escau, a l'annex II.

2.3. Els requisits establerts en aquesta base s'hauran de complir en el moment de finalitzar el termini de presentació de sol·licituds i mantenir-se fins al moment de la presa de possessió com a funcionari o funcionària de carrera.

*Tercera. Presentació de sol·licituds*

3.1. El termini per presentar la sol·licitud de participació en aquest procés selectiu és de vint dies a comptar des de l'endemà de la publicació d'aquesta convocatòria al BOE.

Tots els terminis assenyalats en aquesta convocatòria s' entenen que són hàbils, excloent del còmput els dissabtes, diumenges i els declarats festius.

Les sol·licituds es presentaran per via electrònica. El tractament de la informació per mitjans electrònics tindrà en compte el que s'estableix en la Llei orgànica 3/2018, de 5 de desembre, de protecció de dades personals i garantia dels drets digitals, i altres disposicions que siguen aplicables.

Per presentar la sol·licitud per via electrònica cal posseir un certificat digital de signatura electrònica, el DNI electrònic o el sistema d'identificació Bf@ah.

Quan s’utilitze l'opció «Registrar compta amb nom d'usuari» s'adjuntarà una còpia del DNI. La sol·licitud es formalitzarà en línia a través del Registre Electrònic de la Universitat Jaume I, mitjançant l'enllaç corresponent del Tauler d'Anuncis Oficial (TAO-UJI): <https://www.uji.es/seu/info-adm/tao/>

S'utilitzarà obligatòriament el model de sol·licitud que apareix a l'annex III de la convocatòria i juntament amb aquesta, es lliurarà la següent documentació en format PDF obligatòriament, per mitjans electrònics:

*a)*  Còpia del document nacional d'identitat vigent. Les persones que no tinguen la nacionalitat espanyola hauran de presentar un document acreditatiu de la nacionalitat, targeta d'identitat o passaport.

*b*) Certificacions en les quals s'acredite el compliment dels requisits específics que assenyala la base segona per participar en el concurs d' accés.

*c*) Justificació del pagament de les taxes o certificat acreditatiu de la seva bonificació o exempció.

Les persones que opten a més d' una plaça hauran de presentar una sol·licitud independent per a cadascuna d' aquestes, acompanyada de la documentació complementària

3.2. Drets d'examen i forma de pagament

L' import de la taxa per drets d' examen és de 30 euros.

3.2.1. Bonificacions

Els membres de família nombrosa de categoria general o de família monoparental de categoria general gaudeixen d' una bonificació del cinquanta per cent de la quota íntegra, és a dir, l' import és de 15 euros.

3.2.2. Exempcions

Gaudeixen d' exempció del pagament de la taxa:

*a)*  Les persones que formen part d' una família nombrosa de categoria especial o d' una família monoparental de categoria especial.

*b*) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en l'article 9 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.

*c*) Les persones amb un grau de discapacitat igual o superior al 33 %.

d) Les persones que es troben en situació d' exclusió social, si aquesta és acreditada per l' òrgan competent en matèria de benestar social de l' ajuntament de residència.

3.2.3. Forma de pagament

El pagament de la taxa es realitzarà mitjançant targeta de crèdit o dèbit a través de l'enllaç previst en la corresponent convocatòria publicada en el TAO-UJI. Si es té dret a una bonificació, s' ha de triar l' opció corresponent.

3.2.4. A la sol·licitud s'adjuntarà el certificat acreditatiu de la bonificació o exempció del pagament de la taxa.

L' abonament dels drets d' examen o, si escau, la justificació de la concurrència d' alguna de les causes d' exempció total o parcial d' aquest, s' ha de fer dins el termini de presentació de sol·licituds. En cap cas el pagament de la taxa dels drets d' examen o la justificació de la concurrència d' alguna de les causes d' exempció total o parcial d' aquest suposarà la substitució del tràmit de presentació, en temps i forma, de la sol·licitud de participació en el procés selectiu.

3.3. És procedent la devolució de les taxes per drets d'examen únicament en els supòsits i a través dels procediments contemplats en l'article 1.2-6 de la Llei 20/2017, de 28 de desembre, de la Generalitat, de taxes.

*Quarta. Admissió de les persones aspirants*

4.1. Finalitzat el període de presentació de sol·licituds, si totes les sol·licituds presentades s'ajusten en tots els seus extrems a la convocatòria, el Vicerectorat d'Ordenació Acadèmica i Professorat de la Universitat Jaume I publicarà, en el termini màxim de vint dies, una resolució per la qual s'elevarà a definitiva la llista de persones aspirants admeses.

En cas contrari, i en el mateix termini, el Vicerectorat d' Ordenació Acadèmica i Professorat publicarà, una resolució en la qual es declararà aprovada la llista provisional de persones admeses i excloses amb indicació, respecte a aquestes últimes, de la causa d' exclusió.

En la mateixa resolució s' indicarà a les persones interessades que, si no esmenen la causa que va motivar l' exclusió en el termini improrrogable de deu dies, decauran en el seu dret de participar en el concurs. Finalitzat aquest termini, s' elevarà a definitiva la llista provisional amb les modificacions que procedisquen.

Contra aquest acord es pot interposar un recurs de reposició davant el rector o rectora en el termini d' un mes.

4.2. Aquestes resolucions es publicaran en el Tauler d'Anuncis de la Universitat ([TAO-UJI](https://www.uji.es/seu/info-adm/tao/?pCategoria=3&pAccion=Cerca)) dins de la convocatòria de la qual es tracte.

*Cinquena. Constitució de les comissions i desenvolupament del concurs*

5.1. La constitució de la comissió es durà a terme d'acord amb el Reial decret 678/2023, de 18 de juliol, pel qual es regula l'acreditació estatal per a l'accés als cossos docents universitaris i el règim dels concursos d'accés a places d'aquests cossos i la instrucció 1/2024 per a regular la constitució del projecte de selecció de places de personal docent i investigador de la Universitat Jaume I

5.2. El desenvolupament del concurs i la proposta de provisió, s'efectuaran conforme als articles del 5 al 9 del RCAUJI, en tot allò que no contradiga o s'opose a la LOSU i al Reial decret 678/2023, de 18 de juliol.

5.3. En l'acte de presentació, que serà públic, les persones candidates hauran de lliurar al president o presidenta de la comissió :

a) Historial acadèmic, docent i investigador, per quintuplicat, així com un exemplar de les publicacions i documents acreditatius del consignat.

b) Projecte docent i investigador per quintuplicat.

5.4. Els criteris generals d'avaluació d'aplicació per a les comissions seran els previstos en l'annex IV.

5.5. Les comissions de contractació s'hauran de constituir en el termini de quatre mesos des de l'endemà de la publicació del nomenament dels seus membres efectuat en la present convocatòria.

*Sisena. Proposta de provisió de places i nomenaments*

6.1. A la vista de la puntuació atorgada a les persones aspirants a la prova, la comissió presentarà la proposta de la candidatura per ocupar la plaça, tenint en compte que en cap cas la comissió pot proposar que ha superat el procés selectiu un nombre superior d'aspirants al de places convocades. Qualsevol proposta de persones aprovades que contravinga el que s'estableix serà nul·la de ple dret.

6.2. El concurs pot concloure amb la proposta de la comissió de no provisió de plaça, tenint en compte el que disposa la normativa d'aplicació.

6.3. La proposta motivada de provisió es farà pública en el termini màxim de cinc dies hàbils a comptar des de l'endemà de la finalització de la prova, en el lloc de celebració del concurs o per mitjans electrònics, en el supòsit que el concurs s'haja dut a terme electrònicament. La proposta de provisió haurà d' indicar els possibles mitjans d' impugnació que podran utilitzar les persones interessades i romandrà exposada, almenys, fins a la finalització del termini per interposar recurs administratiu.

6.4. El president o presidenta de la comissió, un cop efectuada i publicada la proposta de provisió, la remetrà al Servei de Recursos Humans, juntament amb un exemplar de totes les actes i informes. Així mateix, el president o la presidenta tramitarà una certificació del secretari o secretària de la comissió relativa a la data de publicació.

*Setena. Presentació de documents*

La candidata o candidat proposat haurà de presentar en el termini màxim de vint dies següents al de la finalització de l'actuació de la comissió, en el Registre General de la Universitat o per qualsevol dels altres procediments assenyalats en l'article 16 de la Llei 39/2015, d'1 d'octubre, del procediment administratiu comú de les administracions públiques:

*a)*  Una còpia del document nacional d'identitat (D.N.I.) o, si no es té la nacionalitat espanyola, del document oficial equivalent que acrediti la seva nacionalitat en vigor.

*b*) Certificat de posseir la capacitat funcional per a l' acompliment de les tasques, expedit per l'Oficina de Prevenció, Promoció de la Salut i Medi ambient de l'UJI.

*c*) Una declaració jurada de no haver estat separat o separada per resolució ferma d'expedient disciplinari, del servei de cap administració pública (de l'Estat, autonòmica, local o institucional), ni estar inhabilitat o inhabilitada per sentència ferma per a l'exercici de les funcions públiques.

*d*) Les persones nacionals de la resta d' estats membres de la Unió Europea o d' algun estat en el qual en virtut dels tractats internacionals signats per la Unió Europea i ratificats per Espanya s'apliqui la lliure circulació de treballadors i treballadores, hauran d' acreditar mitjançant declaració jurada o promesa que no es troben sotmeses a sanció disciplinària o condemna penal que impedeixi, en el seu estat, l'accés a la funció pública, de conformitat amb el que s'estableix a l'article 7.2 del Reial decret 543/2001, de 18 de maig.

*e*) La documentació acreditativa de reunir els requisits que estableix l' article 69 de la LOSU.

*f*) Les persones que tinguin la condició de funcionaris o funcionàries de carrera en actiu estan exemptes de justificar la documentació i els requisits, però hauran de presentar un certificat del ministeri o de l' organisme del qual depenen per acreditar aquesta condició i totes les circumstàncies que consten en el seu full de serveis.

*Vuitena. Nomenament*

8.1. El Rectorat, en un termini màxim de trenta dies hàbils a comptar des de l'endemà de la publicació de la proposta de provisió, nomenarà la persona proposada. El nomenament, que s'inscriurà en el corresponent registre de personal i especificarà la denominació de la plaça, el cos i l'àrea de coneixement i el centre al qual s'adscriu i també el número corresponent en la relació de llocs de treball, serà publicat en el BOE, en el *Diari Oficial de la Generalitat Valenciana*  i en el Tauler d'Anuncis Oficial de la Universitat Jaume I (TAO-UJI) i es comunicarà als registres corresponents i al Consell d' Universitats.

8.2. En el termini màxim de vint dies a comptar des de l'endemà de la publicació del nomenament al BOE, el candidat o candidata proposat prendrà possessió de la plaça, moment en el qual adquireix la condició de funcionari o funcionària del cos docent universitari de què es tracte, amb els drets i els deures que li són propis.

8.3. La plaça obtinguda després del concurs d'accés s'haurà d'exercir durant dos anys, almenys, abans de poder participar en un nou concurs per obtenir una plaça en una altra universitat.

*Novena Reclamacions*

El procediment de reclamació, es regeix pel que se estableix al article 11 del RCAUJI.

*Desena. Protecció de dades personals*

10.1. En compliment del que es preveu en el Reglament general de protecció de dades UE 2016/679 i la Llei orgànica 3/2018, de 5 de desembre, de protecció de dades personals i garantia dels drets digitals, s'informa que el responsable del tractament de les dades tractades que són objecte d'aquesta convocatòria és la Universitat Jaume I de Castelló.

10.2. La base legal per al tractament de les dades personals és la necessitat de gestionar el procediment de selecció de personal i provisió de llocs de treball d'aquesta convocatòria.

10.3. No estan previstes cessions o transferències internacionals de les dades personals tractades.

10.4. La Universitat Jaume I informa sobre la possibilitat d'exercir els drets d'accés, de rectificació, de cancel·lació i, si escau, d'oposició, que preveu l'article 5 de l'esmentada Llei 3/2018. Aquests drets s' exerciran, per escrit, davant la Secretaria General de la Universitat: <https://ujiapps.uji.es/reg/rest/publicacion/solicitud_generica.>

10.5. En cas de reclamació, l'autoritat competent és l'Agència Espanyola de Protecció de Dades.

10.6. Les dades es conservaran en virtut de la legislació aplicable a aquest tractament.ts al de la finalització de l'actuació de la comissió, en el Registre General de la Universitat o per qualsevol dels altres procediments assenyalats en l'article 16 de la Llei 39/2015, d'1 d'octubre, del procediment administratiu comú de les administracions públiques:

  

Castelló De La Plana, 8 de juliol de 2024

(DOGV núm. 9349, de 27.05.2022)

Joaquín Beltrán Arandes

Vicerector d'Ordenació Acadèmica i Professorat

Esta disposició conté annexos. Consulteu-ne la versió en PDF.